L’Ajuntament de Sagunt inicia el Pla de Formació Intern de 2019 per a millorar la gestió municipal
05 d’abril 2019

![Imagen 1](/media/23ccvvou/76sergio_moreno1_cuerpo.jpg)

La delegació de l'Àrea d'Administració Local i Transparència de l'Ajuntament de Sagunt inicia el Pla de Formació Intern de 2019. A través d'este pla, en el qual s'oferixen diversos cursos per als empleats públics que es realitzaran al llarg de l'any, es pretén desenvolupar la seua activitat professional de manera que es garantisquen uns servicis públics de qualitat per a la ciutadania.

  

En total són 37 les accions formatives que s'oferixen enguany, les quals abasten diferents temàtiques relacionades amb la defensa personal, idiomes, lleis procediments administratius, codis ètics, violència de gènere, ofimàtica o normatives de trànsit i manteniment entre altres. A més, enguany destaquen els cursos relacionats amb la millora de la gestió municipal, sobretot amb la plataforma d'administració electrònica i els nous contractes administratius, així com la novetat dels cursos relacionats amb les noves tecnologies, com és el cas d'actuacions amb drons i altres activitats aèries.

  

La política de formació, impulsada des de la perspectiva de canvi i modernització pel delegat de Recursos Humans i Personal, Sergio Moreno, es dirigix, fonamentalment, al compliment de dos objectius prèviament dissenyats: d'una banda, a la dinamització del personal que presta els seus servicis en l'administració i a les necessitats de qualificació en l'acompliment dels seus llocs de treball, i, d'altra banda, la translació de la formació com a benefici en la qualitat del servici prestat a les ciutadanes i els ciutadans.

  

![](/media/uosd5ecs/7620190313_133943_cuerpo.jpg)  
  

Sergio Moreno ha declarat que “**des de la delegació de Personal creiem que és essencial la formació dels empleats públics per a oferir millor qualitat en els servicis públics, per això enguany s'ha incrementat la partida en el pla de formació. Esta formació se centra en cursos de diverses temàtiques, com per exemple canvis normatius com pot ser la llei de contractes del sector públic, també d'administració electrònica, que es va implantar el mes de gener passat en tot l'Ajuntament, de seguretat ciutadana i de foment de la igualtat, el qual inclou un curs específic per als regidors de l'ajuntament per a tindre major coneixement i sensibilitat en temes d'igualtat de gènere**”.

  

Així doncs, el Pla de Formació pretén millorar les competències i habilitats adquirides pels treballadors a través d'esta oferta formativa, així com oferir facilitats per al seu desenvolupament professional i personal. Les diferents accions formatives aprovades són el resultat d'un procés participatiu, en el qual els representants dels empleats públics han tingut un paper essencial en la fase de detecció de necessitats i en la definició de les accions formatives previstes.

  

D'altra banda, destacar que ja està oberta la convocatòria per als docents que vulguen impartir les diferents accions formatives que integren el pla. Els professionals que estiguen interessats podran presentar projectes formatius en la forma i condicions que s'establixen fins al pròxim 26 d'abril.

  

Per a obtenir més informació de la convocatòria i de les accions formatives que integren el Pla de Formació Intern 2019 es poden consultar els següents enllaços:​

  

[https://sagunt.sedipualba.es/](https://sagunt.sedipualba.es/)

  

[http://www.aytosagunto.es/es-es/ayuntamiento/administracion/empleo publico/Paginas/plan\_formacion.aspx](/es-es/ayuntamiento/administracion/empleo publico/Paginas/plan_formacion.aspx)

  

![](/media/5sqbdc0y/7620190313_133926_c.jpg)  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-inicia-el-pla-de-formacio-intern-de-2019-per-a-millorar-la-gestio-municipal/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-inicia-el-pla-de-formacio-intern-de-2019-per-a-millorar-la-gestio-municipal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-inicia-el-pla-de-formacio-intern-de-2019-per-a-millorar-la-gestio-municipal/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-inicia-el-pla-de-formacio-intern-de-2019-per-a-millorar-la-gestio-municipal/)